**KISBÉR VÁROS POLGÁRMESTERE**

 **K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2025. február 14.-i** ülésére

**Tárgy**: Jelentés a lejárt határidejű határozatok végrehajtásáról.

**389/2024. (XII.13.) KVÖKt. határozat:** A képviselő-testület ezen határozatában György Jánossal (2870 Kisbér, Széchenyi u. 36.) az önkormányzat intézményeinél jelentkező vízvezeték szerelési feladatok ellátására kötött megbízási szerződést változatlan feltételek mellett meghosszabbította 2025. december 31-ig.

Utasította a Kisbéri Közös Önkormányzati Hivatalt a szerződés-hosszabbítás előkészítésére és felhatalmazott annak aláírására.

A szerződés megkötésre került.

**390/2024. (XII.13.) KVÖKt. határozat:** A képviselő-testület ezen határozatában Szabó Sándorral (2870 Kisbér, Perczel M. u. 79.) Kisbér város sajtóreferensi- és kommunikációs feladatok ellátására kötött megbízási szerződést a KSH által közétételre kerülő éves infláció mértékével megemelt díjon meghosszabbította 2025. december 31-ig.

Utasította a Kisbéri Közös Önkormányzati Hivatalt a szerződés-hosszabbítás előkészítésére és felhatalmazott annak aláírására.

A szerződés megkötésre került.

**391/2024. (XII.13.) KVÖKt. határozat:** A képviselő-testület ezen határozatában Krekács-Mihály Hajnalkával (9090 Pannonhalma, Tóthegy 10.) kártevőmentesítésre (galambbefogás) kötött megbízási szerződést bruttó 210.000,- Ft./hó díjon meghosszabbította 2025. december 31-ig.

Utasította a Kisbéri Közös Önkormányzati Hivatalt a szerződés-hosszabbítás előkészítésére és felhatalmazott annak aláírására.

 A szerződés megkötésre került.

**393/2024. (XII.13.) KVÖKt. határozat:** A képviselő-testület ezen határozatában nem tartotta támogathatónak a Benu Gyógyszertár kérelmét, azonban utasította a Kisbéri Közös Önkormányzati Hivatalt, hogy a közterület-felügyelő útján ellenőrizze a gyógyszertár előtti parkolás rendjét.

Az érintettek tájékoztatása megtörtént.

**396/2024. (XII.13.) KVÖKt. határozat:** A képviselő-testület ezen határozatában:

* elvi szinten támogatta Szent Pio atya szobrának megvilágítását, de tevőlegesen abban nem tudott részt venni,
* javasolta a Kisbéri Római Katolikus Plébániának, hogy vegye fel a kapcsolatot Siklósi József tervezővel a kivitelezhetőség megvalósítása érdekében.
* javasolta az oszlopra helyezhető megvilágítás tervezését.

Az érintettek tájékoztatása megtörtént.

**397/2024. (XII.13.) KVÖKt. határozat:** A képviselő-testület ezen határozatában a kisbéri 1730/5 hrsz. alatti önkormányzati ingatlan értékbecslését megrendelte Dr. Zsigmond Réka Gabriellától az ajánlatában szereplő bruttó 30.000,- Ft. összegen.

A fenti határozatban szereplő ingatlan értékbecslése megrendelésre került.

**398/2024. (XII.13.) KVÖKt. határozat:** A képviselő-testület ezen határozatában támogatta Hántán az alábbi munkálatok elvégzését:

* H-Kossuth Lajos utca lapokkal kirakott járdájának letisztítása és visszarakása,
* a Kiss utca pályázatból kimaradt vízelvezető árkának tisztítása/mélyítése.

Utasította a Kisbéri Városigazgatóság a helyszínen határozza meg a munkavégzések pontos tételeit, annak mennyiségét, melynek birtokában utasítja a Kisbéri Közös Önkormányzati Hivatalt, árajánlatok bekérése az alábbi vállalkozóktól:

* Ziska Bertold,
* Vincze Zsolt,
* Reparo Kft.,
* Törzsök Sándor.

A beérkezett ajánlatok tükrében kívánt a Képviselő-testület a későbbiekben dönteni a munkálatok megrendeléséről.

Az ajánlatok bekérésre kerültek.

**1/2025. (I.17.) KVÖKt. határozat:**

A képviselő-testület ezen határozatában a 2025.01.17.-i képviselő-testületi ülés napirendjét fogadta el.

A napirendek megtárgyalásra került.

**2/2025. (I.17.) KVÖKt. határozat:**

A képviselő-testület ezen határozatában elfogadta a lejárt határidejű határozatok végrehajtásáról szóló jelentést.

A napirend megtárgyalásra került.

**3/2025. (I.17.) KVÖKt. határozat:**

A képviselő-testület ezen határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A napirend megtárgyalásra került.

**6/2025. (I.17.) KVÖKt. határozat:**

A képviselő-testület ezen határozatában elfogadta az ún. Lovarda déli épület terveit a kiosztott tervnek megfelelően.

Az érintettek tájékoztatása megtörtént.

**11/2025. (I.17.) KVÖKt. határozat:**

A képviselő-testület ezen határozatában a tudomásul vette a Kisbéri Napokról szóló tájékoztatót.

Az érintettek tájékoztatása megtörtént.

**12/2025. (I.17.) KVÖKt. határozat:**

A képviselő-testület ezen határozatában tudomásul vette László Gábor adatvédelmi tisztviselő tájékoztatását a reklámok közzétételére vonatkozóan, mely alapján nem tartotta támogathatónak a Kisbéri Munkákkal való együttműködés lehetőségét az előterjesztésnek megfelelően.

Az érintettek tájékoztatása megtörtént.

**13/2025. (I.17.) KVÖKt. határozat:**

A képviselő-testület ezen határozatában tudomásul vette a TOP PLUSZ-1.2.1-21-KO1-2022-00068 „Közösségi- és zöldinfrastruktúra Kisbéren” elnevezésű pályázat vonatkozásában adott pályázati tájékoztatót az előterjesztés tartalmának megfelelően.

 A napirend megtárgyalásra került.

**18/2025. (I.17.) KVÖKt. határozat:**

A képviselő-testület ezen határozatában nem támogatta etikai testület felállítását.

 A napirend megtárgyalásra került.

**28/2025. (I.17.) KVÖKt. határozat:**

A képviselő-testület ezen határozatában a Bábolna Bio Kártevőírtó Szolgáltató Kft.-vel kötendő patkánymentesítésre vonatkozó vállalkozási szerződést az előterjesztés szerint elfogadta és felhatalmazott a szerződés aláírására.

 A szerződés aláírásra került.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2025. február 13.

  **Sinkovicz Zoltán**

 polgármester